****

# Afrapportering i forhold til fagspecifikke retninger under igu

Alle udbydere, der er tildelt et særligt ansvar for en eller flere fagspecifikke retninger under igu, skal lave en selvevaluering i form af en rapport om erfaringer vedr. udbud og afholdelse af forløb under de fagspecifikke retninger. Afrapporteringen vil blive inddraget i en samlet evaluering af igu-ordningen, som skal drøftes med arbejdsmarkedets parter senest 2. halvår 2026, mhp. en evt. justering af ordningen efter 2027. Såfremt udbyderen har fået tildelt midler fra danskpuljen, medtages beskrivelser af aktiviteter iværksat under denne.

Afrapporteringen vil sammen med aktivitetstal for fagretningerne i øvrigt blive brugt til at vurdere, om vilkår for det særlige ansvar er opfyldt.

Til afrapporteringen skal anvendes denne selvevalueringsskabelon, som skal udfyldes i forhold til aktiviteter gennemført fra bevillingstidspunktet og frem til 30. juni 2026.

Rapporten skal sendes til Styrelsen for Undervisning og Kvalitet (STUK) til e-mailadressen Tore.Dyrberg-Jessen@stukuvm.dk sammen med et overordnet regnskab, med angivelse af ansøgers navn og fagretning(er), som ansøger har fået tildelt et særligt ansvar for. Såfremt ansøger har fået tildelt et særligt ansvar for flere fagspecifikke retninger, skal der udfyldes et selvevalueringsskema pr. fagretning. Rapporten skal fremsendes i word-format.

Fristen for fremsendelse af afrapporteringen fremgår af jeres tilskudsbrev.

Vi vil opfordre jer til at gennemgå skabelonen allerede nu, og I kan med fordel skrive i den løbende i takt med, at I gør jer erfaringer med udbud og afholdelse af forløb under fagretningen/erne.

Alle spørgsmålene er indsat i word-tabeller, som I skal skrive i. De enkelte celler kan udvides efter behov.

Vi ser frem til at høre om jeres erfaringer med igu-fagretningerne og det særlige fokus på danskundervisning (danskpuljen).

Evt. spørgsmål vedr. skabelonen kan sendes til igu.fagretninger@stukuvm.dk

| Stamoplysninger |
| --- |
| Navn på udbyder |  |
| Navn på fagspecifik retning |  |
| Kontaktperson |  |

Del 1: Indhold i de fagspecifikke retningerDe fagspecifikke retninger er sammensat af arbejdsmarkedsuddannelser, der er målrettet igu-målgruppen inden for den pågældende branche. Mange af efteruddannelsesudvalgene har sammensat fleksible forløb, der kan tilpasses de forskellige dele af målgruppen, som består af hhv. en grundpakke og en fleksibel tilvalgspakke. Nedenfor vil vi bede jer beskrive jeres erfaringer med indholdet i den fagspecifikke retning, som I har et særligt ansvar for at udbyde.

| Spørgsmål vedr. indhold i de fagspecifikke retninger | Besvarelse af spørgsmål |
| --- | --- |
| **1.** Hvor mange forløb har I gennemført under den fagspecifikke retning?Såfremt I ikke har gennemført forløb, skriv en begrundelse for dette. |  |
| **2.** Oplever I, at kurserne i den fagspecifikke retning matcher deltagere og virksomheders behov inden for den pågældende branche?Uddyb jeres svar, både i forhold til grundpakken og i det tilfælde, hvor der er en tilhørende tillægspakke. |  |
| **3.** Oplever I, at det har været muligt at tilrettelægge undervisningen i de fagspecifikke retninger, så den matchede deltagerenes dansksproglige og faglige forudsætninger? Uddyb jeres svar med en beskrivelse af jeres erfaringer. |  |

# Del 2: Brugernes oplevelse og udbytte

Baggrunden for indførelse af de fagspecifikke retninger og den tilhørende danskpulje har bl.a. været at gøre igu mere attraktiv og anvendelig for virksomheder og deltagere. Nedenfor vil vi bede jer beskrive jeres vurdering af brugernes modtagelse og udbytte af den fagspecifikke retning, som I har et særligt ansvar for at udbyde, herunder det særlige fokus på danskundervisning via danskpuljen.

| Spørgsmål vedr. brugerens oplevelse | Besvarelse af spørgsmål |
| --- | --- |
| **1.** Har I oplevet efterspørgsel fra potentielle deltagere, virksomheder og kommuner på fagretningen?Uddyb jeres svar med en beskrivelse af efterspørgslen. |  |
| **2.** Beskriv i hvilken grad den fagspecifikke retning og (evt. danskpuljen) har understøttet jer i at imødekomme efterspørgslen fra virksomheder, deltagere og kommuner i at opfylde igu’ens krav om at udfylde 23 ugers uddannelse i sammenligning med inden I fik det særlige ansvar.  |  |
| **3.** Oplever I, at igu-fagretningen og det særlige fokus på danskundervisning opkvalificerer den igu-ansatte i en grad, så den igu-ansatte kommer tættere på ordinær beskæftigelse eller uddannelse? Beskriv hvilke faktorer, der har været afgørende for dette. |  |

# Del 3: Udbud, tilrettelæggelse og gennemførelse

En del af baggrunden for at indføre de fagspecifikke retninger og tildele udvalgte udbydere et særligt ansvar for at udbyde fagretningerne har været at styrke udbydernes grundlag for at udbyde, tilrettelægge og gennemføre særligt tilrettelagte forløb for igu-ansatte, som matcher deltagere og virksomheders behov. Dertil har danskpuljen til formål at give yderligere støtte til, at danskundervisningen tilrettelægges og indgår som en central del af de fagspecifikke retninger. Nedenfor vil vi bede jer beskrive jeres erfaringer med udbud, tilrettelæggelse og gennemførelse af forløb under den fagspecifikke retning, I har et særligt ansvar for at udbyde samt det særlige fokus på danskundervisning, ud fra 17 emneinddelte spørgsmål.

| Spørgsmål vedr. udbud, tilrettelæggelse og gennemførelse. | Besvarelse af spørgsmål |
| --- | --- |
| **1.** Beskriv jeres væsentligste erfaringer med udbud, tilrettelæggelse og gennemførelse af forløb under de fagspecifikke retninger, herunder den dansksproglige opkvalificering. Hvad har fungeret særligt godt, og har I oplevet væsentlige barrierer i forhold til udbud, tilrettelæggelse og gennemførelse af undervisningen? |  |
| **2.** Har I primært gennemført hold kun med igu-ansatte, eller har I samlæst med deltagere på særlige forløb for tosprogede, der ikke var igu-ansatte?Beskriv jeres eventuelle erfaringer med samlæsning af hold. |  |
| **3.** Har I samarbejdet med andre AMU-udbydere om udbud, tilrettelæggelse og/eller gennemførelse af forløb (herunder også videndeling om tilrettelæggelse af forløb)?Uddyb jeres svar med en beskrivelse af samarbejdet. |  |
| **4.** Har I udarbejdet produkter/materialer i forhold til tilrettelæggelse og gennemførelse af undervisningen? Beskriv hvilke og hvorvidt/hvordan I har delt materialet med andre udbydere i sektoren. |  |
| **5.** Har I iværksat interne opkvalificerende aktiviteter, herunder danskfaglig opkvalificering, for at løfte det særlige ansvar?Hvis ja – beskriv hvilke. |  |
| Opsøgende arbejde og oprettelse af hold |
| **6.** Hvilke opsøgende aktiviteter har I haft i forhold til rekruttering af deltagere til den fagspecifikke retning?  |  |
| **7.** Beskriv jeres væsentligste erfaringer med det opsøgende arbejde. |  |
| **8.** Hvem har typisk taget initiativ til etablering af igu-forløb (kommune, virksomhed, deltager, jer som AMU-udbyder)? |  |
| **9.** Oplever I, at fagretningen har gjort det lettere at markedsføre igu og koordinere med kommuner og virksomheder i forhold til oprettelse af forløb? |  |
| **10.** Har I oplevet, at fagretningen har gjort det lettere at sikre et tilstrækkeligt antal deltagere på forløb, der er særligt tilpasset til igu-målgruppen? Uddyb jeres svar med hvilke faktorer, der har haft betydning for, at det har været lettere/ikke lettere at samle tilstrækkeligt med deltagere på forløb. |  |
| **11.** Hvordan har I oplevet samarbejdet med kommuner og virksomheder om forløb under fagretningen? |  |
| Visitation og fastholdelse |
| **12**. Beskriv jeres erfaringer med visitation af deltagere til forløb, med henblik på at sikre, at der blev taget højde for deltagernes dansksproglige og faglige forudsætninger. |  |
| **13.** Beskriv hvordan I har taget højde for målgruppens forudsætninger i tilrettelæggelse af forløb, herunder forebyggelse af frafald. |  |
| Danskundervisning  |
| **14.** Beskriv hvordan I har kombineret de fagrettede arbejdsmarkedsuddannelser under den fagspecifikke retning med danskundervisning.- Hvilken type danskundervisning har været anvendt (dansk som andetsprog i AMU, danskundervisning for voksne udlændinge, FVU)? |  |
| **15.** Hvem har stået for danskundervisningen (jer som AMU-udbyder, sprogcenter, VUC)?Hvis I samarbejder/har samarbejdet med ekstern udbyder, så uddyb, hvilke initiativer I har iværksat for at organisere dette samarbejde. |  |
| **16.** Beskriv jeres erfaringer med at kombinere den fagrettede undervisning med undervisning i dansk som andetsprog, herunder integrering af den fagrettede og dansksproglige undervisning, hvor der er to lærere til stede samtidig[[1]](#footnote-1). |  |
| **17.** Hvilke aktiviteter har I iværksat for at koordinere og sikre et tæt samarbejde imellem fag- og sproglærer med henblik på en fælles faglig og dansksproglig opkvalificering af deltagerne?Beskriv jeres erfaringer med samarbejdet. |  |

1. Ved uddannelsesforløb, hvor der indgår undervisning i AMU's dansk som andetsprog, kan en del af undervisningen i dansk som andetsprog integreres med den faglige undervisning, så der kan være to undervisere til stede samtidig i op til en tredjedel af den ugentlige undervisningstid (se AMU-bekendtgørelsen § 26, stk. 2). Der er mulighed for at anvende særtilskuddet og midler fra danskpuljen til udgifter forbundet med integreret undervisningen, der går ud over 1/3 af den ugentlige undervisningstid. [↑](#footnote-ref-1)